- भजनसंग्रह
- <
- 29
- >

भजन 29
दावीदको भजन।
1 हे स्वर्गदूतहरू हो,*मूल भाषामा परमेश्‍वरका पुत्रहरू याहवेहको गुणगान गर।
याहवेहलाई महिमा र शक्तिको श्रेय देओ।
2 याहवेहलाई उहाँको नाम अनुसारको महिमा देओ;
याहवेहलाई उहाँको पवित्रतामा सुशोभित भएर आराधना गर।
3 याहवेहको आवाज पानीहरूमाथि प्रतिध्वनि हुँदछ;
महिमाका परमेश्‍वर गर्जनुहुन्छ;
याहवेह शक्तिशाली पानीहरूमाथि गर्जनुहुन्छ।
4 याहवेहको आवाज शक्तिशाली छ;
याहवेहको आवाज प्रतापी छ।
5 याहवेहको आवाजले देवदारुका काठहरू भाँचिन्छन्;
याहवेहले लेबनानका देवदारुका काठहरूलाई टुक्रा-टुक्रा पारिदिनुहुन्छ।
6 उहाँले लेबनानलाई एउटा बाछाझैँ,
र सिरिओनलाई†अथवा हेर्मोन डाँडा जवान जङ्गली साँढेझैँ उफ्रन लगाउनुहुन्छ।
7 याहवेहको आवाजले
बिजुलीका चमकझैँ प्रहार गर्छ।
8 याहवेहको आवाजले मरुभूमिलाई हल्‍लाउँदछ;
याहवेहले कादेशको मरुभूमिलाई थर्कमान पार्नुहुन्छ।
9 याहवेहको आवाजले फलाँटका रूखहरूलाई बङ्ग्याइदिन्छ,‡अथवा मृगले बच्‍चा जन्माउँछे
र जङ्गललाई लाछलुछ पारेर उजाड पारिदिन्छ।
उहाँको भवनमा सबै जना “महिमा!” भन्दै कराउँछन्।
10 याहवेह बाढी माथिको सिंहासनमा विराजमान हुनुहुन्छ;
याहवेह राजा भई सदासर्वदै सिंहासनमा विराजमान हुनुहुन्छ।
11 याहवेहले आफ्ना मानिसहरूलाई शक्ति प्रदान गर्नुहुन्छ;
याहवेहले आफ्ना मानिसहरूलाई शान्तिको आशिष् दिनुहुन्छ।

- भजनसंग्रह
- <
- 29
- >

*भजन 29:1 मूल भाषामा परमेश्‍वरका पुत्रहरू

†भजन 29:6 अथवा हेर्मोन डाँडा

‡भजन 29:9 अथवा मृगले बच्‍चा जन्माउँछे

© 1998, 2006, 2021, 2024 Biblica